Nafarroako Parlamentuko Mahaiak, 2021eko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Isabel Olave Ballarena andreak aurkeztutako galdera, N-121-A errepideko obrarako (5+550 kilometro puntuaren eta 10+500 kilometro puntuaren artean) urriaren bigarren hamabostaldiari begira departamentuak darabiltzan aurreikuspenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Lurralde Kohesiorako Batzordean izapidetzea.

Iruñean, 2021eko urriaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Isabel Olave Ballarena andreak, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Kohesiorako kontseilariak batzordean ahoz erantzun dezan:

Departamentuak bide eta ordu alternatiborik planifikatu al du 5+550 kilometro puntuaren eta 10+500 kilometro puntuaren arteko obra (“errodadura-geruzarako nahastura bituminoso beroa ematea”), zeina 16 egunez luzatzea aurreikusten baita, egiteko? Zergatik?

Nafarroan, 2021eko urriaren 8an

Foru parlamentaria: Isabel Olave Ballarena